[ΕΠΩΝΥΜΙΑ ΣΧΟΛΕΙΟΥ]

ΚΑΝΟΝΙΣΜΟΣ ΣΥΜΜΕΤΟΧΗΣ, ΣΥΜΠΕΡΙΦΟΡΑΣ ΚΑΙ ΑΣΦΑΛΕΙΑΣ
Τριήμερη εκπαιδευτική δράση – Ανοιξιάτικη Κατασκήνωση Αειφορίας
Ημερομηνίες: 16-18 Απριλίου 2027
Τόπος: Το Ράντσο (Σοφικό Κορινθίας)
Ο παρών Κανονισμός ισχύει από την αναχώρηση έως και την επιστροφή των μαθητών/μαθητριών στο σχολείο και συμπληρώνει το πρόγραμμα της δράσης και τον Εσωτερικό Κανονισμό Λειτουργίας του σχολείου.
1. ΒΑΣΙΚΟΣ ΚΑΝΟΝΑΣ
Η συμμετοχή στην εκδρομή σημαίνει ότι όλοι/όλες:
ΣΕΒΟΜΑΣΤΕ – ΠΡΟΣΕΧΟΥΜΕ – ΑΚΟΛΟΥΘΟΥΜΕ ΤΙΣ ΟΔΗΓΙΕΣ.
Προτεραιότητα σε κάθε δραστηριότητα έχει η ασφάλεια όλων.
2. ΟΔΗΓΙΕΣ ΤΩΝ ΥΠΕΥΘΥΝΩΝ
Οι μαθητές/μαθήτριες:
· ακολουθούν τις οδηγίες των συνοδών εκπαιδευτικών,
· ακολουθούν τις οδηγίες των υπευθύνων της κατασκήνωσης,
· ακολουθούν τις οδηγίες των εκπαιδευτών κάθε δραστηριότητας,
· δεν ξεκινούν, διακόπτουν ή αλλάζουν δραστηριότητα χωρίς άδεια,
· δεν χρησιμοποιούν εξοπλισμό χωρίς προηγούμενη έγκριση και επίβλεψη.
Η μη τήρηση οδηγιών ασφαλείας θεωρείται σοβαρή παράβαση.
3. ΠΑΡΑΜΟΝΗ ΣΤΟΝ ΧΩΡΟ
Απαγορεύεται:
· η απομάκρυνση από τον χώρο της κατασκήνωσης χωρίς άδεια,
· η απομάκρυνση από την ομάδα,
· η είσοδος σε δασικές ή άλλες περιοχές που δεν περιλαμβάνονται στο πρόγραμμα,
· η προσέγγιση σε ποτάμια, ρέματα, γκρεμούς, απότομες πλαγιές, στάβλους, αποθήκες, χώρους εξοπλισμού ή άλλες επικίνδυνες περιοχές χωρίς άδεια και επίβλεψη,
· η νυχτερινή κυκλοφορία εκτός των επιτρεπόμενων χώρων και ωρών.
4. ΔΙΑΜΟΝΗ – ΔΩΜΑΤΙΑ
Κατά τη διαμονή:
· τηρούμε τις ώρες κοινής ησυχίας,
· παραμένουμε στα σπίτια-δωμάτια σύμφωνα με το πρόγραμμα,
· δεν επισκεπτόμαστε σπίτια-δωμάτια άλλων ομάδων χωρίς άδεια,
· δεν κλειδώνουμε πόρτες κατά τρόπο που εμποδίζει την πρόσβαση σε περίπτωση ανάγκης,
· δεν μετακινούμε έπιπλα ή εξοπλισμό,
· δεν προκαλούμε φθορές ή καταστροφές 
· αναφέρουμε αμέσως οποιαδήποτε βλάβη ή πρόβλημα,
· διατηρούμε τον χώρο καθαρό και ασφαλή.
5. ΠΡΟΣΩΠΙΚΑ ΑΝΤΙΚΕΙΜΕΝΑ
Κάθε μαθητής/μαθήτρια είναι υπεύθυνος/η για τα προσωπικά του/της αντικείμενα.
Δεν επιτρέπεται η μεταφορά αντικειμένων που δεν είναι αναγκαία για τη δράση ή που μπορεί να προκαλέσουν κίνδυνο.
6. ΚΙΝΗΤΑ – ΗΛΕΚΤΡΟΝΙΚΕΣ ΣΥΣΚΕΥΕΣ
Η χρήση κινητών τηλεφώνων και λοιπών ηλεκτρονικών συσκευών επιτρέπεται μόνο σύμφωνα με τις οδηγίες του σχολείου.
Δεν επιτρέπεται:
· η χρήση συσκευών κατά τη διάρκεια δραστηριότητας όταν αυτό απαγορεύεται,
· η φωτογράφιση ή βιντεοσκόπηση προσώπων χωρίς τη συναίνεσή τους,
· η δημοσίευση φωτογραφιών/βίντεο που εκθέτουν ή προσβάλλουν άλλους,
· η χρήση κινητού με τρόπο που παρεμποδίζει τη λειτουργία της ομάδας ή παραβιάζει κανόνες ασφαλείας.
7. ΑΛΚΟΟΛ – ΚΑΠΝΙΣΜΑ – ΟΥΣΙΕΣ
Απαγορεύεται αυστηρά:
· η κατοχή ή κατανάλωση αλκοόλ,
· το κάπνισμα,
· η χρήση ηλεκτρονικού τσιγάρου ή συσκευών ατμίσματος,
· η κατοχή ή χρήση παράνομων ουσιών,
· η προμήθεια ή διακίνηση οποιασδήποτε απαγορευμένης ουσίας.
8. ΦΩΤΙΑ – ΑΝΑΦΛΕΞΗ
Απαγορεύεται η κατοχή ή χρήση:
· αναπτήρων,
· σπίρτων,
· εύφλεκτων υλικών,
εκτός εάν αυτά χρησιμοποιούνται σε οργανωμένη δραστηριότητα και υπό την άμεση επίβλεψη αρμόδιου υπευθύνου.
9. ΣΩΜΑΤΙΚΗ ΑΣΦΑΛΕΙΑ
Δεν επιτρέπονται:
· επικίνδυνα αστεία  («πλάκες») ή δοκιμασίες (challenges),
· σπρωξίματα, πάλη ή σωματική αντιπαράθεση,
· αναρρίχηση σε δέντρα, στέγες ή άλλες κατασκευές,
· άλματα από ύψος,
· παιχνίδια κοντά σε γκρεμούς, νερά ή άλλα επικίνδυνα σημεία,
· χρήση εξοπλισμού με τρόπο διαφορετικό από τον προβλεπόμενο.
10. ΠΕΖΟΠΟΡΙΑ / ΔΡΑΣΤΗΡΙΟΤΗΤΕΣ ΣΤΗ ΦΥΣΗ
Κατά την πεζοπορία:
· παραμένουμε στην καθορισμένη διαδρομή,
· δεν προσπερνάμε τον υπεύθυνο χωρίς άδεια,
· δεν απομακρυνόμαστε από την ομάδα,
· δεν τρέχουμε σε επικίνδυνα σημεία,
· δεν αγγίζουμε άγνωστα φυτά, ζώα ή αντικείμενα,
· ενημερώνουμε αμέσως τον υπεύθυνο για τραυματισμό, τσίμπημα, αδιαθεσία ή απώλεια προσανατολισμού.
11. ΤΟΞΟΒΟΛΙΑ
Η τοξοβολία πραγματοποιείται αποκλειστικά στον οριοθετημένο χώρο και με την επίβλεψη του αρμόδιου εκπαιδευτή, με χρήση βελών-βεντούζας (όχι αιχμηρών)
Απαγορεύεται:
· η χρήση τόξου ή βέλους χωρίς άδεια,
· η στόχευση ανθρώπου ή ζώου,
· η μετακίνηση μπροστά από τη γραμμή βολής,
· η λήψη βέλους πριν δοθεί σχετική εντολή,
· οποιοσδήποτε αυτοσχεδιασμός με τον εξοπλισμό.
Οποιαδήποτε οδηγία ασφαλείας του εκπαιδευτή είναι υποχρεωτική.
12. ΙΠΠΑΣΙΑ
Η ιππασία πραγματοποιείται αποκλειστικά υπό την επίβλεψη των υπευθύνων της δραστηριότητας.
Οι μαθητές/μαθήτριες:
· χρησιμοποιούν τον προβλεπόμενο προστατευτικό εξοπλισμό,
· ακολουθούν τις οδηγίες του εκπαιδευτή,
· δεν πλησιάζουν ή αγγίζουν άλογο χωρίς άδεια,
· δεν ταΐζουν ζώο χωρίς άδεια,
· δεν τρέχουν ή φωνάζουν κοντά στα ζώα,
· δεν επιχειρούν να ανέβουν ή να κατέβουν από το άλογο χωρίς οδηγία.
Ο υπεύθυνος της δραστηριότητας μπορεί να αποκλείσει μαθητή/μαθήτρια από την ιππασία εφόσον κρίνει ότι δεν τηρούνται οι προϋποθέσεις ασφαλούς συμμετοχής.
13. ΕΞΟΠΛΙΣΜΟΣ
Ο εξοπλισμός χρησιμοποιείται μόνο για τον σκοπό για τον οποίο προορίζεται.
Οποιαδήποτε φθορά, απώλεια ή δυσλειτουργία αναφέρεται αμέσως στους υπευθύνους.
14. ΣΕΒΑΣΜΟΣ ΠΡΟΣ ΤΟΥΣ ΑΛΛΟΥΣ
Δεν επιτρέπονται:
· ύβρεις,
· απειλές,
· εκφοβισμός,
· παρενόχληση,
· ταπεινωτικές «πλάκες»,
· σωματική ή λεκτική βία,
· αποκλεισμός μαθητή/μαθήτριας από την ομάδα,
· συμπεριφορές που προσβάλλουν την αξιοπρέπεια άλλου προσώπου.
15. ΠΡΟΣΤΑΣΙΑ ΠΕΡΙΒΑΛΛΟΝΤΟΣ
Δεν πετάμε σκουπίδια.
Δεν καταστρέφουμε φυτά, δέντρα ή φυσικά στοιχεία.
Δεν παρενοχλούμε ζώα.
Δεν μετακινούμε ή συλλέγουμε άγνωστα φυσικά αντικείμενα.
Τηρούμε όλους τους κανόνες πυροπροστασίας του χώρου.
16. ΤΙ ΚΑΝΟΥΜΕ ΣΕ ΠΕΡΙΠΤΩΣΗ ΠΡΟΒΛΗΜΑΤΟΣ
Αν ένας μαθητής/μια μαθήτρια:
· τραυματιστεί,
· αισθανθεί αδιαθεσία,
· φοβηθεί,
· χαθεί,
· αντιληφθεί φωτιά,
· αντιληφθεί κίνδυνο,
· δει άλλο μαθητή σε κίνδυνο,
ενημερώνει αμέσως τον πλησιέστερο εκπαιδευτικό ή υπεύθυνο.
Δεν προσπαθεί να αντιμετωπίσει μόνος/η του/της ένα σοβαρό περιστατικό.
17. ΣΥΜΜΟΡΦΩΣΗ
Η παραβίαση των κανόνων αντιμετωπίζεται σύμφωνα με το ισχύον θεσμικό πλαίσιο, τον Εσωτερικό Κανονισμό Λειτουργίας του σχολείου και τις αποφάσεις των αρμόδιων εκπαιδευτικών οργάνων.
Σε σοβαρές περιπτώσεις μπορεί να ληφθούν μέτρα για την προστασία του μαθητή/της μαθήτριας ή των υπολοίπων συμμετεχόντων, συμπεριλαμβανομένης, όπου προβλέπεται, της πρόωρης επιστροφής.
ΔΗΛΩΣΗ ΜΑΘΗΤΗ/ΜΑΘΗΤΡΙΑΣ
Δηλώνω ότι διάβασα και κατάλαβα τους κανόνες της δράσης και συμφωνώ να τους τηρώ.
Ονοματεπώνυμο μαθητή/μαθήτριας:
....................................................................................................................................
Τάξη / Τμήμα: ............................................................
Ημερομηνία: ........../........../............
Υπογραφή μαθητή/μαθήτριας:
....................................................................................................................................

